ຄະນະ ສັງເກດການ ສປຊ ໃນຊີເຣຍ ເດີນທາງໄປບ້ານ ທີ່ຖືກໂຈມຕີ (ວີດີໂອ)
ຄະນະສັງເກດການສະຫະປະຊາຊາດ ພະຍາຍາມເດີນທາງໄປຍັງບ້ານ Tremseh ທີ່ມີການສັງຫານໝູ່ ໃນແຂວງຮາມາຂອງຊີເຣຍ.
ຄະນະສັງເກດການ ຂອງອົງການສະຫະປະຊາຊາດໃນຊີເຣຍ ອອກຈາກກອງບັນຊາການໃນ ນະຄອນຫຼວງດາມັສກັສເພື່ອພະຍາຍາມເດີນທາງໄປຍັງບ້ານແຫ່ງນຶ່ງບ່ອນທີ່ 150 ກວ່າຄົນ ໄດ້ເສຍຊີວິດໃນການໂຈມຕີໃນມື້ວັນພະຫັດຜ່ານມາ ໃນວັນເສົາມື້ນີ້ມີຄົນເຫັນຄະນະສັງເກດການຂອງສະຫະປະຊາຊາດຂົນເຄື່ອງຂຶ້ນໃສ່ລົດກ່ອນ ອອກເດີນທາງມຸ່ງໜ້າໄປທາງແຂວງຮາມາ ນາຍພົນ Robert Mood ຫົວໜ້າຄະນະສັງເກດການ ຂອງສະຫະປະຊາຊາດໃນຊີເຣຍ ໄດ້ ໂຈະການປະຕິບັດງານໃນເດືອນແລ້ວນີ້ ຍ້ອນມີຄວາມສ່ຽງ ຕໍ່ຄວາມປອດໄພຂອງຄະນະສັງ ເກດການ 300 ຄົນທີ່ຢູ່ໃນຊີເຣຍ ໃນມື້ວັນສຸກວານນີ້ທ່ານ Ban Ki-moon ເລຂາທິການໃຫຍ່ຂອງອົງການສະຫະປະຊາຊາດ ໄດ້ຖິ້ມໂທດໃສ່ລັດຖະບານຊີເຣຍໃນການໂຈມຕີບ້ານ Tremseh ພວກນັກເຄື່ອນໄຫວຝ່າຍຄ້ານໃນຊີເຣຍ ກ່າວວ່າ ມີຫຼາຍເຖິງ 220 ຄົນ ໄດ້ເສຍຊີວິດເວລາ ກຳລັງທະຫານທີ່ໄດ້ຮັບການໜຸນຫຼັງຈາກລົດຖັງແລະເຮືອບິນເຮຣີຄອບເຕີ້ໄດ້ຍິງໂຈມຕີບ້ານ Tremseh